Document ID: /roh_data/filtered/fineweb-2-filterrobots_roh.jsonl.gz/31129

Jau sun grit, schizunt fitg grit. E quai cumbain che la chaussa na pertutga gnanc mai. Almain betg directamain. Evocà mia gritta han ils represchentants da l’Uffizi da sanadad dal Grischun. En sasez stattan quels gia dapi adina per il bun. Per il servetsch en favur da l’uman malsaun. Ma ussa vulan els far daners – cun umans malsauns.
Na, i n’è betg quai che Vus pensais ussa. Bun, ils custs da sanadad creschan ad in crescher gia dapi onns e chaschunan deficits senza fin. Ma ussa duai tut vegnir auter. Gea, ussa vegnan clients ritgs – uschia numn’ins ozendi ils pazients – carmalads en il Grischun. Betg mo cun ina medischina d’emprima qualitad, mabain surtut cun uschenumnadas purschidas da «premium». En la Clinica psichiatrica Beverin per exempel vul quai dir passentar in segiurn en in hotel da design da la classa da luxus (sin giavisch pon ins schizunt prender a tschains ina suita), ultra da quai cumpiglia il «Mentalva Resort und Spa» er indrizs da wellness e fitness. Tgirads vegnan qua superritgs cun indicaziuns sco depressiun, burn-out, attatgas da panica, schizofrenia e dependenza da substanzas.
Pauc auter èsi en l’Ospital chantunal a Cuira. Tgi che sto laschar far in’operaziun facultativa ed ha daners avunda, na duai betg mo survegnir ils megliers medis, mabain er anc pudair giudair tut il confort d’in servetsch da hotel sco quai ch’ins al chatta uschiglio mo en albierts da luxus – inclus in interpret, sch’i fa basegn. Tals servetschs, uschia argumenteschan las instituziuns da sanadad numnadas, genereschian alura ils francs necessaris e sminueschian ils deficits da las clinicas.
Forsa ses jau gea en il fauss film. Ma fin ussa hai jau adina pensà ch’il sectur da sanadad svizzer saja ina gronda ovra da cuminanza e solidaritad. Cler ch’igl ha gia adina dà pazients privats e pazients assicurads per la partiziun generala. Ma en il center steva fin ussa bain adina l’idea che tuts duain survegnir la meglra assistenza medicinala pussaivla – l’accent met jau sin «medicinala».
Ed ussa? A quel che sa pajar vegnan ademplids tut ils giavischs. Bain empermettan las instituziuns numnadas sontgamain ch’ellas engaschian per questa purschida supplementara luxuriusa era dapli persunal. E tuttina vegn a restar en l’avegnir damain temp per tgirar la massa assicurada per la partiziun generala, perquai ch’il persunal da l’ospital sto s’occupar primarmain dals clients pretensius d’emprima classa. Jau spetg gia il di ch’il Russ che fa gist ina cura da dischintoxicaziun e che ha raps sco merda exprima il giavisch da mo pli vegnir tgirà d’ina tgirunza giuvna ed attractiva – perquai ch’el ha sco uschenumnà pajader cumplain il dretg d’in tractament spezial. Il pli tard en quel mument vegnin nus a savair il suandant: noss sectur da sanadad è malsaun. Schizunt fitg malsaun. Ed el dovra agid. Urgentamain.
Pieder Caminada è vice-schefredactur da la «Südostschweiz». El è creschì si a Glion en in ambient per gronda part tudestg e viva oz en la vischnanca rumantscha da Castrisch.
Der Patient ist krank – sehr krank sogar
Ich bin sauer, ziemlich sauer sogar. Dabei betrifft die Sache mich nicht einmal. Zumindest nicht direkt. Auslöser für meinen Ärger sind die Aushängeschilder des Bündner Gesundheitswesens. Eigentlich stehen diese seit jeher für das Gute. Für den Dienst am kranken Menschen. Aber jetzt will man so richtig Kasse machen – mit kranken Menschen.
Nein, es ist nicht das, was Sie jetzt denken. Gut, die Gesundheitskosten laufen seit Jahren aus dem Ruder und produzieren Defizite ohne Ende. Aber jetzt soll alles anders werden. Ja, jetzt werden reiche Klienten – so nennt man heutzutage Patienten – nach Graubünden gelockt. Nicht nur mit erstklassiger Medizin, sondern vor allem mit sogenannten «Premium»-Angeboten. In der Psychiatrischen Klinik Beverin zum Beispiel ist das gleichbedeutend mit einem Designhotel der Luxusklasse (auf Wunsch kann man sich sogar eine Suite mieten), ausserdem gehören Wellness- und Fitnessbereiche zum Angebot des «Mentalva Resort und Spa». Behandelt werden hier Superreiche mit Indikationen wie Depression, Burn-out, Panikstörung, Schizophrenie und Substanzabhängigkeit.
Nicht viel anders im Kantonsspital in Chur. Wer eine Wahloperation durchführen lassen muss und das nötige Kleingeld hat, soll nicht nur die besten Ärzte bekommen, sondern gleich auch noch nach allen Regeln der Kunst mit einem Hotelservice verwöhnt werden, wie man ihn sonst nur in Luxusherbergen bekommt – Dolmetscher inklusive, falls nötig. Das, so argumentiert man bei den genannten Gesundheitsinstitutionen, spüle dann die nötigen Fränkli in die Kasse und verringere die Defizite der Kliniken.
Vielleicht sitze ich ja im falschen Film. Aber bisher habe ich immer gedacht, das schweizerische Gesundheitswesen sei ein einziges grosses, solidarisches Gemeinschaftswerk. Natürlich gabs schon immer Privatpatienten und allgemein versicherte Patienten. Aber im Vordergrund stand bisher doch stets, dass alle die bestmögliche medizinische Betreuung erhalten sollen – mit Betonung auf «medizinisch».
Und jetzt? Wer zahlen kann, dem werden alle Wünsche von den Augen abgelesen. Dass die genannten Institutionen für dieses luxuriöse Mehrangebot auch entsprechend mehr Personal anstellen, das versprechen sie zwar treuherzig. Trotzdem wird für das allgemein versicherte Fussvolk künftig weniger übrig bleiben, weil das Spitalpersonal sich primär um die anspruchsvollen Premium-Class-Klienten kümmern muss. Ich warte bereits auf den Tag, an dem der schwerreiche Russe, der gerade eine Alkoholentziehungskur macht, den Wunsch äussert, nur noch von einer jungen, attraktiven Krankenschwester betreut zu werden – weil er als sogenannter Vollzahler Anrecht auf Sonderbehandlung hat. Spätestens dann wird uns klar werden: Unser Gesundheitswesen ist krank. Sehr krank sogar. Und es braucht Hilfe. Dringend.
Pieder Caminada ist stellvertretender Chefredaktor der «Südostschweiz». Er ist in Ilanz mehrheitlich deutschsprachig aufgewachsen und lebt heute im romanischen Castrisch.